## El secretari autonòmic de Transparència i el director general es reuneixen amb la Federació d’Entitats Veïnals de València

*** Han parlat sobre els pressupostos participatius i les ajudes a les entitats ciutadanes**

El secretari autonòmic de Relacions Institucionals i Transparència, Santiago Lumbreras, i el director general de Transparència i Participació, José Tárrega, s’han reunit amb la presidenta de la Federació d’Entitats Veïnals de València, María José Broseta, i part de la seua junta directiva.

La reunió, que s’ha produït en les dependències de la Direcció General de Transparència, ha versat sobre les polítiques de participació del nou Govern autonòmic, i especialment s’han atés les observacions sobre els pressupostos participatius autonòmics i les ajudes a les entitats ciutadanes de la Comunitat Valenciana.

L’entitat federativa, degana de les entitats veïnals valencianes, ha manifestat la voluntat de col·laboració que té amb la Secretaria i la Direcció General per a millorar-ne l’activitat i la gestió.

Fecha: 09/08/2023